open-index/open-wikipedia-markdown huggingface dataset:
Συνέδριο Κορίνθου

Το **συνέδριο της Κορίνθου**, (αναφέρεται περιστασιακά και ως **Πανελλήνιο Συνέδριο**), ήταν μια ομοσπονδία από ελληνικά κράτη την οποία σχημάτισε ο Φίλιππος Β' κατά τη διάρκεια του χειμώνα του 338/337 π.Χ., μετά τη Μάχη της Χαιρώνειας και που τον διαδέχθηκε ο Μέγας Αλέξανδρος το 336 π.Χ., για να διευκολύνει την χρήση στρατιωτικής δύναμης στον πόλεμο της Ελλάδας εναντίον των Περσών. Το όνομα «συνέδριο της Κορίνθου» δόθηκε από σύγχρονους ιστορικούς, καθώς η πρώτη σύνοδος έγινε στην Κόρινθο. Ήταν η πρώτη φορά στην ιστορία που όλες οι ελληνικές πολιτείες (εξαιρουμένης της Σπάρτης) κατάφεραν να ενωθούν σε μια πολιτική ενότητα. Νωρίτερα, το 346 π.Χ., ο Ισοκράτης προέτρεπε με επιστολή του τον Φίλιππο να ενώσει την Ελλάδα κατά των Περσών.

## Οργάνωση
Το συνέδριο διοικούνταν από τον Ηγεμόνα (Στρατηγός Αυτοκράτωρ στο στρατιωτικό πλαίσιο) το Συνέδριο και τους Δικαστές (Δικασταί). Διατάγματα του συνεδρίου εκδίδονταν στην Κόρινθο,  στην Αθήνα, στους Δελφούς, στην Ολυμπία και στην Πύδνα. Το συνέδριο διατηρούσε ένα στρατό που επανδρωνόταν από τα κράτη-μέλη κατ’ αναλογία του μεγέθους τους, ενώ ο Φίλιππος καθιέρωσε φρουρά (διοικούνταν από φρούραρχους) στην Κόρινθο, τη Θήβα, την Πύδνα και την Αμβρακία.

## Η συμφωνία για την κοινή ειρήνη
(αποσπασματική επιγραφή που βρέθηκε στην Αθήνα)

### Κείμενο

### Μετάφραση

## Η συμμαχία κατά τη διάρκεια των εκστρατειών του Αλεξάνδρου
Η απόφαση για την καταστροφή των Θηβών ως ποινή για την παράβαση του ανωτέρω όρκου (από τους Θηβαίους) ελήφθη από το συμβούλιο του Συνεδρίου της Κορίνθου με μεγάλη πλειοψηφία. Πέρα από την παραβίαση του όρκου, το συμβούλιο έκρινε ότι με αυτόν τον τρόπο, οι Θηβαίοι τελικά τιμωρήθηκαν μετά από πολύ καιρό επειδή πρόδωσαν τους Έλληνες κατά τους Περσικούς Πολέμους. Το Συνέδριο αναφέρεται από τον Αρριανό(I, 16, 11),  μετά τη Μάχη του Γρανικού (334 BC). Ο Αλέξανδρος έστειλε 300 πανοπλίες στο ναό της Αθηνάς Παλλάδας στην Αθήνα, με την επιγραφή: 
 
Επίσης, ο Διόδωρος Σικελιώτης (Βίβλος ΙΖ' 48.6) αναφέρει την απόφαση του Συνεδρίου το 333 π.Χ., μετά την μάχη της Ισσού, να στείλει πρέσβεις στον Αλέξανδρο που θα φέρουν το αριστείο της Ελλάδας (χρυσό στεφάνι) Το 331 π.Χ. μετά τη μάχη της Μεγαλόπολης, η Σπάρτη υποχρεώθηκε να ενταχθεί στο Συνέδριο της Κορίνθου. Κατά την εκστρατεία στην Ασία, ο Αντίπατρος διορίσθηκε αναπληρωτής ηγεμών του Συνεδρίου, ενώ προσωπικά ο ίδιος ο Αλέξανδρος συνέστησε να έχει η Αθήνα στραμμένη την προσοχή της στα πράγματα, γιατί, αν ο ίδιος πάθαινε κάτι, εκείνη θα αναλάμβανε την εξουσία στην Ελλάδα.

## Αποτελέσματα
Το Συνέδριο διαλύθηκε μετά τη Μάχη της Λαμίας (322 π.Χ.). Το 302 π.Χ. ο βασιλιάς Δημήτριος και ο γιος του, Αντίγονος Γονατάς, προσπάθησαν να αναβιώσουν την ομοσπονδία εναντίον του Κασσάνδρου. Ο Αντίγονος Γ΄ Δώσων αναβίωσε επίσης το Συνέδριο εναντίον της Σπάρτης το 224 π.Χ.

## Δείτε επίσης
* Μακεδονία (αρχαίο βασίλειο)

## Αναφορές


Κατηγορία:Στρατιωτική ιστορία της Αρχαίας Ελλάδας
Κατηγορία:Μακεδονικό Βασίλειο
Κατηγορία:Ομοσπονδιακά κράτη αρχαίας ελληνικής ιστορίας
Bathory (άλμπουμ)

***Bathory*** είναι ο τίτλος του πρώτου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Οκτώβριο του 1984 μέσω της δισκογραφικής εταιρείας "Tyfon Grammofon".

## Ιστορία του δίσκου
Οι Bathory πραγματοποίησαν τις πρώτες τους ηχογραφήσεις για την συλλογή "*Scandinavian Metal Attack*" της "Tyfon Grammofon", η οποία κυκλοφόρησε τον Μάρτιο του 1984, με τα τραγούδια "*Sacrifice*" και "*The Return of the Darkness and Evil*". Η επιθυμία του κοινού για ακόμη περισσότερες ηχογραφήσεις από τους Bathory, ώθησε την δισκογραφική εταιρεία στο να προτείνει συμβόλαιο συνεργασίας στο συγκρότημα. Ο ηγέτης των Bathory, Quorthon, συνεργάστηκε με τον μπασίστα Στέφαν Λάρσον και το ντράμερ Ρίκαρντ Μπέργκμαν για τις ηχογραφήσεις του πρώτου τους δίσκου, οι οποίες ξεκίνησαν στις 14 Ιουνίου στο "Heavenshore Studio" της Στοκχόλμης και διήρκεσαν μόλις 56 ώρες.

Ο τράγος στο εξώφυλλο του δίσκου είναι δημιουργία του Τζόζεφ Σμιθ και αρχικά προοριζόταν να εκδοθεί σε χρυσό χρώμα, αλλά λόγω μεγάλου κόστους η αρχική κοπή βγήκε σε κίτρινο χρώμα. Μετά τα χίλια πρώτα αντίτυπα, το άλμπουμ ξεκίνησε να εκδίδεται σε ασπρόμαυρο εξώφυλλο.

Το άλμπουμ θεωρείται ένας από τους πρώτους δίσκους του black metal και έλαβε θετικές κριτικές με το "Allmusic" να του δίνει τρία αστέρια και το "Metal Storm" 8 / 10.

## Τραγούδια του δίσκου
**1. Storm of Damnation (Intro)** *(Quorthon)* - 3:06
**2. Hades** *(Quorthon)* - 2:45
**3. Reaper**' *(Quorthon)* - 2:44
**4. Necromansy** *(Quorthon)* - 3:40
**5. Sacrifice** *(Quorthon)* - 3:16
**6. In Conspirasy with Satan** *(Quorthon)* - 2:29
**7. Armageddon** *(Quorthon)* - 2:31
**8. Raise the Dead** *(Quorthon)* - 3:41
**9. War** *(Quorthon)* - 2:15
**10. Outro** *(Quorthon)* - 0:22

## Τα μέλη των Bathory
Οι μουσικοί οι οποίοι ηχογράφησαν το "*Bathory*" είναι οι εξής:

* **[[Quorthon]]** - κιθάρα, φωνητικά
* **Ρίκαρντ Μπέργκμαν** - μπάσο
* **Στέφαν Λάρσον** - τύμπανα

## Παραπομπές


## Πηγές
* Bathory - Bathory | Songs, Reviews, Credits, Awards | AllMusic
* Bathoy - History archive - Bathory
* Bathory - Bathory - Reviews - Encyclopaedia Metallum: The Metal Archives

Κατηγορία:Δισκογραφία των Bathory
Κατηγορία:Άλμπουμ του 1984
Ίντι ροκ

Η **ίντι ροκ** (**indie rock**) είναι ένα είδος της εναλλακτικής ροκ που έχει τις ρίζες της στις μουσικές σκηνές της δεκαετίας του 1980 στο Ηνωμένο Βασίλειο και στις Ηνωμένες Πολιτείες. Το όνομά του προέρχεται από την αγγλική λέξη independent που σημαίνει ανεξάρτητος. Αρχικά, ο όρος χρησιμοποιήθηκε για να περιγράψει τις ανεξάρτητες δισκογραφικές εταιρίες και μουσικές παραγωγές της εναλλακτικής ροκ. Στα μέσα της δεκαετίας του 1980, ο όρος "ίντι" ή "ίντι ποπ" άρχισε να χρησιμοποιείται για να περιγράψει την μουσική που παράγεται κάτω από τις ταμπέλες "πανκ" και "ποστ-πανκ". Ορισμένες σημαντικές ίντι ροκ δισκογραφικές εταιρείες ιδρύθηκαν κατά τη διάρκεια της δεκαετίας του 1980.

Καθώς Grunge και πανκ μπάντες των Ηνωμένων Πολιτειών, και αργότερα Μπριτ ποπ μπάντες του Ηνωμένου Βασιλείου, εμφανίστηκαν στην καθιερωμένη μουσική σκηνή της δεκαετίας του 1990, αναγνωρίστηκαν εκείνα τα συγκροτήματα που διατηρούσαν μια outsider και underground οπτική. Ο όρος ίντι ροκ συνδέθηκε με μπάντες και είδη που παρέμειναν αφοσιωμένοι στον αρχικό τους ανεξάρτητο χαρακτήρα Μέχρι τα τέλη της δεκαετίας του 1990, η ίντι ροκ ανέπτυξε επί μέρους και σχετικά είδη μουσικής όπως lo-fi, noise pop, emo, slowcore, post-rock και math-rock.

Τη δεκαετία του 2000, ως αποτέλεσμα των αλλαγών που συνέβησαν στην μουσική βιομηχανία αλλά και της σημαντικής ανάπτυξης του ίντερνετ, ορισμένα συγκροτήματα άρχισαν να απολαμβάνουν εμπορική επιτυχία, με αποτέλεσμα να προκύψουν αμφιβολίες για το πόσο είχε νόημα ο όρος "ίντι" που χαρακτηρίζει το συγκεκριμένο μουσικό είδος.

Το *[[AllMusic|Allmusic]]* χαρακτηρίζει το ίντι ροκ ως ένα είδος που συμπεριλαμβάνει "μια σειρά ποικίλων προσεγγίσεων που δεν είναι συμβατές με τα κυρίαρχα μουσικά στιλ". Εκπροσωπώντας κάτι περισσότερο από ένα μουσικό είδος, το κίνημα του ίντι ροκ περιλαμβάνει ένα ευρύ φάσμα μουσικών κατηγοριών, από πιο σκληροπυρηνικές, επηρεασμένες από τις grunge μπάντες, πειραματικά συγκροτήματα όπως οι Pavement μέχρι punk-folk καλλιτέχνες όπως η Ani DiFranco. Στην πραγματικότητα υπάρχει μια ατελείωτη λίστα ειδών και υποκατηγοριών του ίντι ροκ. Πολλές χώρες έχουν αναπτύξει μια εκτενή τοπική ίντι σκηνή, η οποία ακμάζει με τη βοήθεια συγκροτημάτων με επαρκή αναγνωρισιμότητα για να "επιβιώσουν" στην αντίστοιχη χώρα, αλλά ουσιαστικά άγνωστα αλλού. Ωστόσο υπάρχουν, ακόμα, ίντι μπάντες που ξεκινούν την πορεία τους σε τοπικό επίπεδο, αλλά η αναγνωρισιμότητα τους επεκτείνεται σε διεθνείς σκηνές.

Το ίντι ροκ έχει χαρακτηριστεί ως μια αντίδραση στην "αρσενική" κουλτούρα που καλλιεργήθηκε στο εναλλακτικό ροκ, ιδίως μετά την επιτυχία των Nirvana. Το ίντι ροκ διακρίνεται για τον μεγάλο αριθμό γυναικών καλλιτεχνών σε σύγκριση με τα προκάτοχα είδη της ροκ.

## Παραπομπές


Κατηγορία:Μουσικά είδη
Κατηγορία:Ροκ μουσική
Κατηγορία:Εναλλακτική ροκ
Φίλιππος του Μιγύ

Ο **Φιλίπ ντε Μιγί** ή **Φιλίπ ντε Ναπλούζ** (γαλλ. *Philippe de Milly* ή *Philippe de Naplouse*), ήταν ιππότης στον Μεσαίωνα που συμμετείχε στη Β΄ Σταυροφορία. Εντάχθηκε στο Τάγμα του Ναού. Διετέλεσε έβδομος Μεγάλος Μάγιστρος (Grand Master) του Τάγματος, διάδοχος του Μπερτράν ντε Μπλανκφόρ, από το 1169 μέχρι το 1171 που παραιτήθηκε.

Στο Τάγμα τον διαδέχθηκε ο ιππότης Οντόν ντε Σαιντ-Αμάν.

Κόρη του ήταν η Στεφανία του Μιγύ.

## Δείτε επίσης
* Μεγάλοι Μάγιστροι των Ιπποτών του Ναού

## Παραπομπές

Κατηγορία:Ναΐτες Ιππότες
Οροσειρά Σέντινελ

Η **οροσειρά Σέντινελ** είναι μείζων οροσειρά βόρεια του παγετώνα Μινεζότα και σχηματίζει το βόρειο μισό των ορέων Έλσγουορθ στην Ανταρκτική. Η οροσειρά εκτείνεται Β/ΒΔ προς Ν/ΝΑ για 185 χλμ περίπου και έχει πλάτος που ποικίλει από 24 σε 48&nbsp;χλμ.Πολλές κορυφές ξεπερνούν τα 4.000 μ και το όρος Βίνσεν (4.892&nbsp;μ)στο νότιο τμήμα της οροσειράς είναι το υψηλότερο σημείο της ηπείρου.

Η οροσειρά Σέντινελ κόψη κυρίως έχει το Βίνσεν Μασίφ στο νοτιότερο τμήμα της και έναν αριθμό διακριτών κορυφών και βουνών στο ανατολικό τμήμα της. Η οροσειρά φωτογραφήθηκε πρώτη φορά από αέρος στις 23 Νοεμβρίου 1935, από τον Λίνκολν Έλσγουορθ, ο οποίος αναγνώρισε τη θέση της ως ορόσημο σε μια απέραντη έκταση πάγου. Την οροσειρά επισκέφθηκε και εν μέρει επιθεώρησε τον Ιανουάριο του 1958 η ομάδα διάσχισης της Μέρι Μπερντ Λαντ, που καθοδηγούσε ο Τσαρλς Ρ. Μπέντλεϊ (Charles R. Bentley). Η οροσειρά χαρτογραφήθησε από τη USGS με αέρια φωτογράφιση του αμερικανικού πολεμικού ναυτικού, 1958-61

__NOTOC__
## Όρη και κορυφές

}}}

|}

## Χάρτες
* Vinson Massif.  Scale 1:250 000 topographic map.  Reston, Virginia: US Geological Survey, 1988.
* Newcomer Glacier.  Scale 1:250 000 topographic map.  Reston, Virginia: US Geological Survey, 1962.

## Παραπομπές


## Εξωτερικοί σύνδεσμοι
*
Μπερτράν ντε Μπλανκφόρ

Ο **Μπερτράν ντε Μπλανκφόρ** ή **Μπλανσφόρ** (*Bertrand de Blanquefort*, 1109 – 2 Ιανουαρίου 1169) ήταν ιππότης στον Μεσαίωνα. Εντάχθηκε στο Τάγμα του Ναού. Διετέλεσε έκτος Μεγάλος Μάγιστρος (Grand Master) του Τάγματος, διάδοχος του Αντρέ ντε Μονμπάρ, από το 1156 μέχρι τον θάνατό του, 2 Ιανουαρίου του 1169. 
Στο Τάγμα τον διαδέχθηκε ο ιππότης Φιλίπ ντε Μιγί

## Δείτε επίσης
* Μεγάλοι Μάγιστροι των Ιπποτών του Ναού

Κατηγορία:Ναΐτες Ιππότες
Ευρωπαϊκή Οδός 003

right.
Η **Ευρωπαϊκή Οδός 003** είναι μια οδική αρτηρία του Διεθνούς Δικτύου Εθνικών Οδών της Ευρώπης.
Η διαδρομή ξεκινάει από το Ουζμπεκιστάν και καταλήγει στο Τουρκμενιστάν.

## Διαδρομή
* : Ουτσουκουντούκ
* : Τασογκάζ - Ασγκαμπάτ - Γκαυντάν (Συνοριακός σταθμός με το Ιράν)

003
Ότογιολ 53

thumb|220px|Το σήμα του αυτοκινητοδρόμου 53
thumb|Ο χάρτης του αυτοκινητοδρόμου 53

Ο **Ότογιολ 53** ή **Αυτοκινητόδρομος 53** στα ελληνικά είναι ένας αυτοκινητόδρομος στην Τουρκία. Συνδέει το Ντοργίολ με την Αλεξανδρέττα. Εχεί μήκος 170 χιλίομετρα. Ξεκινάει από τον Ότογιολ 52, ενώ είναι υπό μελέτη η επέκταση του δρόμου μέχρι τον συνοριακό σταθμό με την Συρία. Ο οδικός άξονας έχει διόδια. Είναι μέρος της Ευρωπαϊκής Οδού 91 και της **Ασιατικής Οδού 84**.

## Δείτε επίσης
* Αυτοκινητόδρομοι στην Τουρκία

53
Ότογιολ 54

thumb|220px|Το σήμα του αυτοκινητοδρόμου 54
thumb|Ο χάρτης του αυτοκινητοδρόμου 54

Ο **Ότογιολ 54** ή **Αυτοκινητόδρομος 54** στα ελληνικά είναι ένας αυτοκινητόδρομος στην Τουρκία. Ο συγκεκριμένος οδικός άξονας απότελει παράκαμψη της πόλης του Γκαζιαντέπ. Έχει μήκος 35 χιλ. και συνδέει το δυτικό άκρο με το ανατολικό άκρο της πόλης του Γκαζιαντέπ.

## Διαδρομή

## Δείτε επίσης
* Αυτοκινητόδρομοι στην Τουρκία

54
Λεωφόρος Ποσειδώνος

Η **Λεωφόρος Ποσειδώνος**, γνωστή και ως *Παραλιακή*, είναι μια παραθαλάσσια λεωφόρος στα νότια προάστια της Αθήνας. Ξεκινάει από τον Πειραιά, διέρχεται από το Παλαιό Φάληρο, την Καλλιθέα, τον Άλιμο, το Ελληνικό, τη Γλυφάδα και καταλήγει στη Βούλα, όπου μετονομάζεται και σε *Λεωφόρος Κωνσταντίνου Καραμανλή*. Αποτελεί μια από τις μεγαλύτερες λεωφόρους ακόμη και για το πολεοδομικό συγκρότημα της Αθήνας.

Η λεωφόρος είναι γνωστή για τα γήπεδα που βρίσκονταν δίπλα της και χρησιμοποιήθηκαν κατά τη διάρκεια των Θερινών Ολυμπιακών αγώνων του 2004, περνώντας από μεγάλα συγκροτήματα στο Παλαιό Φάληρο και το Ελληνικό. Αρκετές ταινίες γυρίστηκαν στη λεωφόρο, κυρίως τις δεκαετίες του 1950 και του 1960, καθώς και τηλεοπτικές σειρές τη δεκαετία του 1980. Από τον Πειραιά έως τη Λεωφόρο Συγγρού, είναι τμήμα της εθνικής οδού 56α, ενώ από τη Λεωφόρο Συγγρού έως τη Γλυφάδα και τη Βούλα, είναι τμήμα της εθνικής οδού 91.

Καθώς είναι μια από τις μεγαλύτερες λεωφόρους της Αθήνας, έχει κίνηση καθ' όλη τη διάρκεια του χρόνου, και εξυπηρετεί τις παραλίες που βρίσκονται κοντά στο κέντρο της Αθήνας. Εξυπηρετεί ακόμη και ναυτικούς, καθώς συνδέει το κέντρο της πόλης και τα νότια προάστια με το λιμάνι του Πειραιά, ενώ κατά μήκος της έχουν έδρα πολλές ναυτιλιακές εταιρείες.

## Υπογειοποίηση τμήματος της λεωφόρου
Σε μήκος 3 χιλιομέτρων, από τον κόμβο Κηφισού μέχρι τον κόμβο Συγγρού η λεωφόρος Ποσειδώνος ξεκίνησε στα μέσα του 2017 να υπογειοποιείται με σκοπό την ανάπλαση του Φαληρικού Όρμου. Το σχέδιο προέβλεπε την μεταφορά της λεωφόρου κατά 90 μέτρα από την αρχική της θέση και την μετατροπή της σε ημιυπόγεια, με σκοπό ο χώρος της πρώην λεωφόρου καθώς και ο χώρος πάνω από την υπόγεια λεωφόρο να γίνει πάρκο, όπως και έγινε. Το έργο της υπογειοποίησης σε αυτό το τμήμα της λεωφόρου ολοκληρώθηκε σταδιακά. Συγκεκριμένα ο πρώτος κλάδος παραδόθηκε στην κυκλοφορία την 1η Ιουνίου 2019, ενώ ο δεύτερος κλάδος παραδόθηκε στην κυκλοφορία στις 23 Ιουνίου 2019. Και οι δύο κλάδοι περιλαμβάνουν 4 λωρίδες κυκλοφορίας και 2 σήραγγες.

332x332px 334x334px
Άποψη της νέας λεωφόρου με κατεύθυνση προς λεωφόρο Συγγρού (1η εικόνα) και λεωφόρο Κηφισού (2η εικόνα).

## Παραπομπές


Ποσειδώνος
Ποσειδώνος
Ευρωπαϊκή Οδός 002

right.
Η **Ευρωπαϊκή Οδός 002** είναι μια οδική αρτηρία του Διεθνούς Δικτύου Εθνικών Οδών της Ευρώπης.
Η διαδρομή ξεκινάει από την Αρμενία και καταλήγει στο Αζερμπαϊτζάν.

## Διαδρομή
* : Μέγκρι
* : Αλυάτ - Σάτλι Ράγιον - Τζούλφα - Σανταράκ

2
02
Ευρωπαϊκή Οδός 91

Η ευρωπαϊκή Οδός 91 βρισκέται στην Νοτιοανατολική Τουρκία. Ξεκινάει από το Κάστρο του Τοπράκαλε και καταλήγει στον συνοριακό σταθμό της Τουρκίας με την Συρία.

## Γενικά
Η ευρωπαϊκή Οδός 91 μια ευρωπαϊκή οδός Α-κλάσης με κατάθευνση από τον βορρά πρός τον νότο. Έχει μήκος 170 χιλιόμετρα. Η διαδρομή που ακολουθεί είναι:
* : Τοπράκαλε - Αλεξανδρέττα - Τοπμπόγαζι - Αντιόχεια - Σ.Σ Συρία

## Διαδρομή

## Εξωτερικοί σύνδεσμοι
* PDF Plan aller Europastraßen

91
Chevrolet Captiva

[thumb|right|Chevrolet Captiva LS του 2006 - 2010 στο [Βιετνάμ.]]
[thumb|right|Chevrolet Captiva στο Σαλόνι της [Φρανκφούρτης τον Σεπτέμβριο του 2011 (μετά την πρώτη ανανέωση).]]
Το **Chevrolet Captiva** είναι μεσαίο 5-πορτο SUV αυτοκίνητο, που έχει κατασκευαστεί από τον Οκτώβριο του 2006 έως σήμερα, σε δύο γενιές, αν και μόνο η πρώτη γενιά του είχε κυκλοφορήσει σε μεγάλο αριθμό χωρών και ηπείρων διεθνώς.

## Πρώτη γενιά

Η πρώτη γενιά του μοντέλου αναπτύχθηκε από την GM Daewoo (τώρα GM Korea), τη θυγατρική του ομίλου της General Motors (GM) στη Νότια Κορέα, αλλά διατέθηκε με το όνομα και το σήμα της Chevrolet, λόγω της μετονομασίας όλων των μοντέλων της Daewoo σε Chevrolet που έλαβε χώρα την 1 Ιανουαρίου 2005. Κατασκευάστηκε από τον Οκτώβριο του 2006 έως τον Σεπτέμβριο του 2018. Το Captiva χρησιμοποίησε την πλατφόρμα της General Motors «Theta», στην οποία βασίστηκε και το SUV Opel Antara, που διατέθηκε στην Ευρώπη παράλληλα με το Captiva. Ειδικότερα το Chevrolet Captiva προήλθε από το concept car (πρωτότυπο αυτοκίνητο) Chevrolet S3X. Στην Αυστραλία και στη Νέα Ζηλανδία διατέθηκε με το σήμα της Holden, επίσης θυγατρική της General Motors, ως **Holden Captiva**.
thumb|left|Chevrolet Captiva του 2016 - 2018.

Στις αρχές του 2011 και στις αρχές του 2016, το Chevrolet Captiva υπέστη δύο έντονες αισθητικές ανανεώσεις, χωρίς όμως να ανακόψει τις ολοένα και φθίνουσες πωλήσεις του. Ως αποτέλεσμα, στις 13 Σεπτεμβρίου 2018 η Chevrolet ανακοίνωσε ότι θα σταματήσει την παραγωγή του Captiva μέσα στον ίδιο μήνα και θα το αντικαταστήσει διεθνώς με το Chevrolet Equinox, όπως και έγινε. Ειδικότερα όμως στην Ευρώπη, είχε διακοπεί ήδη από το 2014, λόγω της οριστικής κατάργησης της Chevrolet από την ήπειρο αυτή, όπου μάλιστα το μοντέλο δεν είχε γνωρίσει ιδιαίτερη απήχηση. Ενδεικτικώς, στη Γερμανία από το 2006 έως τα μέσα του 2014 πωλήθηκαν μόνο 27.218 αντίτυπα του Chevrolet Captiva.

## Δεύτερη γενιά
[thumb|right|Chevrolet Captiva LT δεύτερης γενιάς του 2019 στην [Ταϊλάνδη.]]

Η δεύτερη γενιά του Captiva, είναι μια παράλληλη έκδοση του κινέζικου μοντέλου **Baojun 530** με διαφορετικό εταιρικό σήμα και εισήχθη στην Κολομβία τον Νοέμβριο του 2018 και στη συνέχεια στην Ταϊλάνδη τον Μάρτιο του 2019.

## Πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years).

## Αναφορές


## Βιβλιογραφία

* Newberry, Stephen (2003). The Car Design Yearbook 2: The Definitive Guide to New Concept and Production Cars Worldwide. New York, New York: Merrell. ISBN 1-85894-195-4.

Captiva
Κατηγορία:Αυτοκίνητα SUV
Κατηγορία:Νοτιοκορεατικά αυτοκίνητα
Toyota Caldina

thumb|right|Toyota Caldina τρίτης γενιάς, μοντέλο του 2002.

Το **Toyota Caldina** (ιαπωνικά: トヨタ・カルディナ, Toyota Karudina) ήταν ένα μεσαίο 5-πορτο station wagon αυτοκίνητο της κατηγορίας D, που κατασκευαζόταν από την ιαπωνική αυτοκινητοβιομηχανία Toyota, από τον Νοέμβριο του 1992 έως τον Ιούνιο του 2007, σε 3 γενιές. Διατέθηκε αποκλειστικά στην ιαπωνική αγορά και, κατά συνέπεια, μόνο ως δεξιοτίμονο. Η πρώτη γενιά του κυκλοφόρησε στα τέλη του 1992 και αντικατέστησε τα Toyota Carina στέισον βάγκον και Toyota Corona στέισον βάγκον, ενώ η παραγωγή της τρίτης γενιάς του έφτασε έως το 2007, όταν και αντικαταστάθηκε από το Toyota Avensis στέισον βάγκον.

Αν και το Caldina δεν είχε ποτέ εξαχθεί επίσημα από την Toyota εκτός Ιαπωνίας, η προαιρετική του 4-κίνηση και η μεγάλη του χωρητικότητα το έκαναν εξαιρετικά δημοφιλές σε παράλληλες εισαγωγές στις επίσης δεξιοτίμονες Αυστραλία και Νέα Ζηλανδία, αλλά ακόμα και σε παράλληλες εισαγωγές σε κάποια αριστεροτίμονα κράτη - κυρίως στη Ρωσία και αρκετές χώρες της Νότιας Αμερικής.

Σύμφωνα με την Toyota, το όνομα «Caldina» είναι εμπνευσμένο από το ιταλικό (και αγγλικό) επίθετο «cardinal» / «καρδινάλιος», που σημαίνει «ουσιώδης» ή «θεμελιώδης».

## Παραπομπές


## Εξωτερικοί σύνδεσμοι

* www.wheel-size.com/size/ Toyota Caldina
* www.cars-directory.net/specs/ Toyota Caldina

Caldina
Κατηγορία:Μεσαία αυτοκίνητα
Ηγεμόνας Μουράτ

Ο **Ηγεμόνας Μουράτ** (τούρκικα:Şehsade Murat) ήταν γιος του Σουλεϊμάν Α' του Μεγαλοπρεπούς και της Γκιουλφέμ Χατούν.

Γεννήθηκε το 1519 στη Μανίσα και πέθανε στις 12 Οκτωβρίου 1521 από ευλογιά. Την ίδια χρονιά πέθανε ο Ηγεμόνας Μαχμούτ, γιος του Σουλεϊμάν Α' και της Φιουλανέ Χατούν και γεννήθηκε ο Ηγεμόνας Μεχμέτ, ο πρώτος γιος του Σουλεϊμάν Α' και της Χασεκί Χουρέμ Σουλτάν.

Ήταν αδελφός του Ηγεμόνα Μαχμούτ, της Φατμά Σουλτάν, του Ηγεμόνα Μουσταφά, της Ραζιγιέ Σουλτάν, του Ηγεμόνα Μεχμέτ, της Μιχριμάχ Σουλτάν, του Σελίμ Β', του Ηγεμόνα Μπεγιαζίτ,του Ηγεμόνα Αμπντουλάχ και του Ηγεμόνα Τζιχανγκίρ.

## Παραπομπές
* The Imperial House of Osman - 4
* Öztuna, Yılmaz (2011). *Osmanlı Padişahlarının Hayat Hikayeleri*. ISBN 9754372667.
Κατηγορία:Οθωμανοί
Σιδηροδρομικός Σταθμός Πάτρας

Ο **Σιδηροδρομικός Σταθμός Πάτρας** είναι ο κεντρικός σιδηροδρομικός σταθμός της Πάτρας του Νομού Αχαΐας και βρίσκεται δίπλα στο παλαιό λιμάνι της πόλης. 

## Ιστορικά στοιχεία
Ο σταθμός ξεκίνησε τη λειτουργία του το 1954 ως ο κεντρικός επιβατικός σταθμός της πόλης αντικαθιστώντας τον σταθμό του Αγίου Διονυσίου. Αρχικά βρισκόταν σε παραπλήσια του σημερινού ξενοδοχείου "Αστήρ" θέση. Σκέψεις για τη κατασκευή κτιρίου του σταθμού στην παραλία του λιμένα της Πάτρας, όπως λεγόταν τότε, υπήρχαν ήδη από το 1901. Η στάση του τρένου γινόταν σε ανοιχτό χώρο και χρησιμοποιούνταν ως εμπορικός λόγω της εγγύτητας με τον λιμένα. Το 1890 με τη κατασκευή της γραμμής Κρυονερίου–Αγρινίου του δικτύου των Σιδηροδρόμων Βορειοδυτικής Ελλάδος, ο σταθμός αποτέλεσε το τέρμα της γραμμής εκείνης και τα εμπορεύματα μεταφέρονταν στον λιμένα της πόλης για να παραφορτωθούν σε πλοία. Ο σταθμός στο παρελθόν αποτέλεσε τόσο τερματικό σταθμό της γραμμής Πειραιά–Πάτρας όσο και αφετηρία της καταργημένης πλέον γραμμής Πάτρας–Κυπαρισσίας.

## Ο σταθμός στον 21ο αιώνα
Το 2005 ανεστάλη η λειτουργία του λόγω των έργων ανακατασκευής του σιδηροδρομικού δικτύου του ΟΣΕ. Επαναλειτούργησε στις 9 Ιουλίου 2010 ως σταθμός του Προαστιακού της Πάτρας εξυπηρετούμενος από τα τοπικά τρένα ανάμεσα στους σταθμούς Αγίου Ανδρέα και Αγίου Βασιλείου. Από τις 29 Φεβρουαρίου 2020 μέχρι την διακοπή των δρομολογίων στις 16 Μαρτίου 2020 εξαιτίας της πανδημίας του κορωνοϊού αποτέλεσε αφετηρία της νέας Γραμμής 2 του Προαστιακού προς την κωμόπολη της Κάτω Αχαΐας. Με την επανεκκίνηση των δρομολογίων στις 4 Ιουλίου 2020 αντικαταστάθηκε ως αφετηρία της Γραμμής 2 από τον σταθμό Αγίου Ανδρέα.

Αποτελεί επίσης την αφετηρία της λεωφορειακής γραμμής της ΤΡΑΙΝΟΣΕ που συνδέει την Πάτρα με το Κιάτο μέσω Διακοπτού, όπου βρίσκεται η αφετηρία του Οδοντωτού. Στους τρεις αυτούς σταθμούς πραγματοποιείται η σιδηροδρομική ανταπόκριση με τον Προαστιακό της Αθήνας. Οι συρμοί του τελευταίου κινούνται επί της γραμμής Αεροδρομίου–Πάτρας, η κατασκευή της οποίας έχει ολοκληρωθεί έως την Ροδοδάφνη Αχαΐας.

Από τον σταθμό διέρχονται αρκετές τοπικές γραμμές λεωφορείων της Πάτρας.

## Υπηρεσίες

## Φωτοθήκη

Patras-trainstation-bus-1981.jpg|Άποψη του Σ.Σ. Πάτρας από τη λεοφώρο Όθωνος-Αμαλίας (1981).


## Παραπομπές


Πατρα
Πατρα
Πατρα
Ηγεμόνας Αχμέτ

Ο **Ηγεμόνας Αχμέτ** (τούρκικα:*Şehzade Ahmet*) ήταν το πρώτο παιδί του Σουλεϊμάν του Μεγαλοπρεπούς και της Φουλανέ Χατούν. Γεννήθηκε και πέθανε το 1510 σε βρεφική ηλικία.

Κατηγορία:Οθωμανοί
Μονόξυλο

[μικρογραφία|΄Ενα [Σλάβοι|σλαβικό μονόξυλο του 10<sup>ου</sup> αιώνα.]]

Το **μονόξυλο** (ετυμολογία: *μόνο* + *ξύλον,*  = σκαμμένο κανό,  = ένα δέντρο) είναι ένα σκάφος που είναι κατασκευασμένο από ένα μόνο κορμό δέντρου. Κάποιες, αλλά όχι όλες, από τις πιρόγες ανήκουν επίσης στα μονόξυλα, επειδή είναι κατασκευασμένες με αυτόν τον τρόπο, δηλαδή από ένα μόνο κορμό δέντρου. Ο όρος χρησιμοποιείται περισσότερο σε κλασσικά ελληνικά κείμενα. Ο όρος «μονόξυλο» αναφέρεται, κυριολεκτικώς, σε οποιοδήποτε σκάφος προέρχεται από την κατεργασία κορμού δέντρου, όμως, συχνά επεκτείνεται και σε συνθετότερα είδη μικρών σκαφών, τα οποία, ενίοτε, έχουν τις δικές τους, ειδικότερες, ονομασίες. Χρησιμοποιήθηκαν, πέραν της μεταφοράς, στην αλιεία, καθώς και σε πολεμικές επιχειρήσεις. 

Τα μονόξυλα είναι ο αρχαιότερος τύπος σκάφους που έχουν βρει οι αρχαιολόγοι. Τα αρχαιότερα δείγματα που βρέθηκαν χρονολογήθηκαν ότι κατασκευάστηκαν πριν από 8.000 χρόνια, δηλαδή κατά τη Νεολιθική Εποχή. Αυτό ισχύει πιθανώς γιατί τα μονόξυλα κατασκευάζονταν από μονοκόμματα κομμάτια ξύλου, που τείνουν να διατηρούνται καλύτερα σε σύγκριση, για παράδειγμα, με τα δερμάτινα κανό. Μαζί με τα δερμάτινα κανό και τα καγιάκ, τα μονόξυλα ήταν γνωστά και σε χρήση από τους αυτόχθονες κατοίκους της Αμερικής.

## Παραπομπές


## Εξωτερικοί σύνδεσμοι
* 
* 

Κατηγορία:Αρχαίο Ναυτικό
Κατηγορία:Αρχαία τεχνολογία
Κατηγορία:Κωπήλατα πλοία
Κατηγορία:Ναυτική ιστορία
Κατηγορία:Πολεμικά πλοία
Κατηγορία:Κανό
Γιοργκ Φίσερ

Ο **Γιοργκ Φίσερ** (*Jörg Fischer*), είναι Γερμανός κιθαρίστας, γνωστός ως πρώην μέλος των Accept και Billionaires Boys Club.

## Μουσική καριέρα
Ο Φίσερ εντάχθηκε στους Accept μετά από πρόταση του φίλου του και ντράμερ του συγκροτήματος, Στέφαν Κάουφμαν, λίγο πριν το τέλος των ηχογραφήσεων του πρώτου τους άλμπουμ, αντικαθιστώντας τον Γκέρχαρντ Βαλ. Ο Φίσερ κυκλοφόρησε με το συγκρότημα τους δίσκους "*[[I'm a Rebel]]*" τον Ιούνιο του 1980 και "*[[Breaker (άλμπουμ)|Breaker]]*" τον Μάρτιο του 1981, πριν αποχωρήσει δίνοντας την θέση του στον Γιαν Κέμετ.
Στα τέλη του 1983 του ζητήθηκε να επιστρέψει στους Accept, ηχογραφώντας μαζί τους τον επιτυχημένο δίσκο "*[[Metal Heart]]*". Αυτός ήταν ο δεύτερος δίσκος του συγκροτήματος που ανέβηκε στο Top-100 του Billboard και οι Accept κυκλοφόρησαν το "*[[Russian Roulette (άλμπουμ)|Russian Roulette]]*", το οποίο σκαρφάλωσε στο # 5 στην πατρίδα τους. Το 1988, μετά και την αποχώρηση του Ούντο Ντιρκσνάιντερ, ο Φίσερ έφυγε από το συγκρότημα για δεύτερη φορά.
Ακολούθησε η συμμετοχή του στο συγκρότημα Royal Flush με τον τραγουδιστή Ντέιβ Φεφόλτ, τον κιθαρίστα Roy Z, τον μπασίστα Ρεξ Τένισον και το ντράμερ Ρέινολντ Κάρλσον. Οι Royal Flush διαλύθηκαν μετά την ηχογράφηση ενός ντέμο πέντε τραγουδιών.
Στις 15 Ιανουαρίου 1993, ο Φίσερ κυκλοφόρησε τον δίσκο "*Something Wicked Comes*" με το hard rock συγκρότημα Billionaires Boys Club, του οποίο η σύνθεση αποτελούνταν από το ντράμερ Άντερς Γιόχανσον και τον τραγουδιστή Μαρκ Μπόουλς, ενώ το μπάσο έπαιξαν οι Μαρσέλ Τζέικομπ, Περ Στάντιν και Μάγκνους Ρόζεν. Το συγκρότημα είχε δημιουργηθεί έναν χρόνο νωρίτερα από τον Φίσερ, αλλά παρά τις θετικές κριτικές, οι πωλήσεις του άλμπουμ ήταν πολύ χαμηλές και οι Billionaires Boys Club διαλύθηκαν μερικούς μήνες αργότερα.
Ο Φίσερ, έπαιξε μαζί με τους Doom Squad στο τραγούδι "*Burning Up*" για την συλλογή "*Legends Of Metal:Tribute To Judas Priest*".

## Δισκογραφία
### με τους Accept

## Πηγές
* Jörg Fischer - Encyclopaedia Metallum: The Metal Archives
* Biography of Jörg Fischer
* Jörg Fischer Discography at Discogs
* Billionaires Boys Club – Something Wicked Comes 1993 

Κατηγορία:Γερμανοί μουσικοί
Μάχη

Ως **μάχη** ορίζεται στο *British and World English in Oxford dictionary*:
# η παρατεταμένη σύγκρουση ανάμεσα σε μεγάλες οργανωμένες ένοπλες δυνάμεις
# μια μακρά και δύσκολη σύγκρουση ή αγώνας ενάντια σε κάτι.

Γενικά η μάχη σύμφωνα με τον πρώτο ορισμό της είναι συστατικό στην ιεραρχία της σύγκρουσης κατά τον πόλεμο μεταξύ δύο ή περισσότερων ενόπλων δυνάμεων ή αντιμαχομένων. Ο πόλεμος συνίστάται ενίοτε από πολλές μάχες. Οι μάχες ορίζονται με σαφήνεια ανάλογα τη διάρκεια, την περιοχή και τις αντίπαλες δυνάμεις. 

Οι πόλεμοι και πολεμικές εκστρατείες ακολουθούν δεδομένη στρατηγική, ενώ οι μάχες συμβαίνουν σε ένα επίπεδο σχεδιασμού και εκτέλεσης σύμφωνα με μία διαδικασία γνωστή ως επιχειρησιακή κινητικότητα. Ο Γερμανός θεωρητικός του πολέμου Καρλ φον Κλάουζεβιτς αναφέρει ότι "η χρήση των μαχών για την επίτευξη του σκοπού του πολέμου" είναι η ουσία της στρατηγικής.
 
## Ετυμολογία
Σύμφωνα με τον Γεώργιο Μπαμπινιώτη η λέξη μάχη είχε θετική χροιά κατά την ομηρική εποχή στην οποία ανάγεται από την ετυμολογία της, αλλά είναι αβέβαιη η προέλευση του ρήματος μάχομαι, από το οποίο προέρχεται η μάχη, καθώς άλλοι τη συνδέουν με τη λέξη *μάχαιρα* και άλλοι με τη λέξη *μήχ-αρ, μηχ-ανή*. Από το λατινικό ρήμα *battuere* «χτυπώ, πλήττω» φαίνεται ότι προήλθε η γαλλική λέξη *battaille* και η αγγλική *battle*.

## Σημειώσεις παραπομπές


## Βιβλιογραφία
* (Osnabrück: Biblio Verlag, 1979), 77.
*
*

## Εξωτερικοί σύνδεσμοι
* 

Κατηγορία:Πόλεμος

Μαχη
Νησιά Σίλι

Τα **Νησιά Σίλι** (κορνουαλικά: *Syllan* ή *Enesek Syllan*, ), είναι αρχιπέλαγος στο νοτιοδυτικό άκρο της χερσονήσου της Κορνουάλης της Μεγάλης Βρετανίας. Προς το τέλος του Μεσαίωνα, τα νησιά αυτά ήταν γνωστά στους ευρωπαίους πλοηγούς ως Σορλίνγκας, για τους Ισπανούς και Πορτογάλους, και Σόρλινγκ για τους Γάλλους. Παρά το γεγονός ότι τα νησιά Σίλι αποτελούν μέρος της κομητείας της Κορνουάλης, από το 1890 τα νησιά έχουν ξεχωριστή τοπική αρχή. Το Δουκάτο της Κορνουάλης κατέχει το μεγαλύτερο μέρος της ιδιόκτητης γης στα νησιά. Ο τουρισμός αποτελεί σημαντικό τμήμα της τοπικής οικονομίας, σε συνδυασμό με τη γεωργία.

Στην απογραφή του 2021 υπολογίστηκε ο πληθυσμός σε 2.100 κατοίκους.

Κάποτε στο νησί οι κάτοικοι μιλούσαν την κορνουαλική γλώσσα αλλά με την πάροδο των αιώνων άρχισε σταδιακά να μειώνεται η χρήση της. Συγκεκριμένα υπολογίζεται ότι στον Ύστερο Μεσαίωνα (1250 μ.Χ. - 1500 μ.Χ.) ξεκίνησε αυτή η σταδιακή μείωση στη χρήση της κορνουαλικής γλώσσας.

thumb|Δορυφορική φωτογραφία των Νήσων Σίλι

Τα κυριότερα νησιά του αρχιπελάγους είναι:

Τα νησιά Σίλι έχουν ταυτοποιηθεί ως την περιοχή που ήταν εξορία δυο αιρετικοί επίσκοποι του 4ου μ.Χ. αιώνα, ο Ινστάντιος και ο Τιβεριανός οι οποίοι ήταν ακόλουθοι του Πρισκιλλιανισμού. 

## Παραπομπές


## Εξωτερικοί σύνδεσμοι
* 

Κατηγορία:Κορνουάλη
Κατηγορία:Νησιά του Ηνωμένου Βασιλείου
Αχιλλέας Καραμανλής

Ο **Αχιλλέας Καραμανλής** (Πρώτη Σερρών, 27 Δεκεμβρίου 1929) είναι Έλληνας πολιτικός, πρώην βουλευτής της Εθνικής Ριζοσπαστικής Ένωσης και της Νέας Δημοκρατίας. Διατέλεσε πολλές φορές υπουργός και υφυπουργός. Είναι αδελφός του πρώην προέδρου της Ελληνικής Δημοκρατίας, Κωνσταντίνου Καραμανλή και γηραιότερος εν ζωή πρώην βουλευτής του Ελληνικού Κοινοβουλίου.

## Βιογραφικά στοιχεία
Γεννήθηκε στις 27 Δεκεμβρίου του 1929 στην Πρώτη Σερρών. Γιος του δασκάλου και Μακεδονομάχου Γεωργίου Καραμανλή και της Φωτεινής, το γένος Δολόγλου (θαν. 1940). Είναι αδελφός του πρώην Προέδρου της Ελληνικής Δημοκρατίας και πρωθυπουργού Κωνσταντίνου Γ. Καραμανλή.

Σπούδασε Νομικά στο Αριστοτέλειο Πανεπιστήμιο Θεσσαλονίκης, Πολιτικές και Οικονομικές Επιστήμες στην Πάντειο και το Πανεπιστήμιο του Κέιμπριτζ.

Από το 1956 έως το 1963, διετέλεσε διευθυντής του Ιδιαίτερου γραφείου του τότε Προέδρου της Κυβερνήσεως Κ. Καραμανλή. Εξελέγη, για πρώτη φορά Βουλευτής της Εθνικής Ριζοσπαστικής Ένωσης στην εκλογική περιφέρεια Σερρών το 1963 και επανεξελέγη το 1964.

Από το 1963 και μέχρι το 1974, κατά την περίοδο που ο Κων/νος Καραμανλής διέμενε στη Γαλλία, υπήρξε ο προσωπικός σύνδεσμός του με όλες τις προσωπικότητες του πολιτικού κόσμου, τόσο στη χώρα μας, όσο και το εξωτερικό.

Υπήρξε ιδρυτικό μέλος της Νέας Δημοκρατίας με την οποία εκλεγόταν συνεχώς Βουλευτής Σερρών από το 1974 μέχρι και το 2009.

Έχει διατελέσει σε κυβερνητικές θέσεις ως Υφυπουργός Παρά τω Πρωθυπουργώ (21/11/1974 – 2/1/1975), Υφυπουργός Προεδρίας (αρμόδιος για θέματα Αθλητισμού) (2/1/1975 – 17/9/1981), Αναπληρωτής Υπουργός Περιβάλλοντος, Χωροταξίας και Δημοσίων Έργων (11/4/1990 – 8/8/1991) και Υπουργός Περιβάλλοντος, Χωροταξίας και Δημοσίων Έργων (8/8/1991 – 13/10/1993)

Είναι Αντιπρόεδρος του Διοικητικού Συμβουλίου του Ιδρύματος «Κωνσταντίνος Γ. Καραμανλής». Είναι παντρεμένος με τη Νίκη Διαμαντή και έχει δύο παιδιά, τη Φωτεινή και τον πρώην υπουργό της ΝΔ,  Κώστα Καραμανλή.

## Παραπομπές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Σερρών
Κατηγορία:Βουλευτές εκλεγμένοι με τη Νέα Δημοκρατία
Αχιλλεας
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες υφυπουργοί Προεδρίας
Κατηγορία:Έλληνες αναπληρωτές υπουργοί Περιβάλλοντος, Χωροταξίας και Δημοσίων Έργων
Κατηγορία:Έλληνες υπουργοί ΠΕΧΩΔΕ
Κατηγορία:Έλληνες πολιτικοί του 20ού αιώνα
Σεμπάστιαν Ρούντι

Ο **Σεμπάστιαν Ρούντι** (γεννημένος στις 28 Φεβρουαρίου 1990) είναι Γερμανός ποδοσφαιριστής, ο οποίος αγωνίζεται ως μέσος για λογαριασμό της Χόφενχαϊμ στην Μπούντεσλιγκα.

## Καριέρα σε συλλόγους
Εντάχθηκε στα τμήματα υποδομής της Στουτγκάρδης το 2003 και ξεκίνησε την επαγγελματική του καριέρα το 2007 με τη δεύτερη ομάδα του συλλόγου, αγωνιζόμενος στην ημι-επαγγελματική *[[Ρεγκιονάλλιγκα|Ρεγκιονάλλιγκα Συντ]]*. Πραγματοποίησε το επαγγελματικό του ντεμπούτο με την ίδια ομάδα στη νεοϊδρυθείσα 3η Λίγκα στις 2 Αυγούστου 2008 σε αναμέτρηση απέναντι στην Ουνιόν Βερολίνου.

Στη διάρκεια του καλοκαιριού του 2008 υπέγραψε συμβόλαιο με την πρώτη ομάδα της Στουτγκάρδης, με τη φανέλα της οποίας και πραγματοποίησε το ντεμπούτο του σε αναμέτρηση για τον πρώτο γύρο του Κυπέλλου Γερμανίας στις 10 Αυγούστου 2008, σε μια εκτός έδρας νίκης με σκορ 5–0 επί της Χάνσα Λύνεμπουργκ.

Στις 28 Ιουνίου 2021 υπέγραψε διετές συμβόλαιο με τη Χόφενχαϊμ.

## Διεθνής καριέρα
Είναι νυν στέλεχος της Εθνικής Γερμανίας.

Πραγματοποίησε το ντεμπούτο του με την Εθνική Ανδρών της Γερμανίας στις 13 Μαΐου 2014 στο Φόλκσπαρκσταντιον, σε μια φιλική αναμέτρηση απέναντι στην Πολωνία.

## Ατομικές διακρίσεις
Έλαβε το "Μετάλλιο Φριτς Βάλτερ" το 2008, βραβείο που απονέμεται σε ετήσια βάση από τη Γερμανική Ποδοσφαιρική Ομοσπονδία (DFB) στους καλύτερους νεαρούς Γερμανούς ποδοσφαιριστές της χρονιάς με διάφορες κατηγορίες βραβεύσεων, ενώ ο Σεμπάστιαν Ρούντι αναδείχτηκε, τότε, ως ο δεύτερος καλύτερος νεαρός παίκτης ηλικίας κάτω των 18 ετών πίσω από τον Τόνι Κρόος.

## Παραπομπές


## Εξωτερικοί σύνδεσμοι

* Σεμπάστιαν Ρούντι – Προφίλ στην ιστοσελίδα National-Football-Teams.com 
* Σεμπάστιαν Ρούντι – Επιδόσεις στις διοργανώσεις της UEFA 
* Σεμπάστιαν Ρούντι – Προφίλ  στο Soccerway 

Κατηγορία:Γερμανοί ποδοσφαιριστές
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Χόφενχαϊμ 1899
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ18
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Κυπέλλου Συνομοσπονδιών FIFA
Σιδηροδρομικός Σταθμός Αγίου Ανδρέα

Ο **Σιδηροδρομικός Σταθμός Αγίου Ανδρέα** είναι παλιός σιδηροδρομικός σταθμός της Πάτρας που σήμερα λειτουργεί ως σταθμός του Προαστιακού σιδηρόδρομου της πόλης. Βρίσκεται κοντά στον καθεδρικό ναό του Αγίου Ανδρέα, πολιούχου της Πάτρας. Είναι ο δεύτερος κεντρικός σιδηροδρομικός σταθμός στην Πάτρα μετά τον ομώνυμο σταθμό της πόλης στο ύψος του μώλου της Αγίου Νικολάου.

## Ιστορικά στοιχεία
Ο σταθμός άνοιξε τον Δεκέμβριο του 1887 σαν **Σταθμός Πύργου** και ήταν ο δεύτερος σιδηροδρομικός σταθμός της πόλης μετά τον τότε κεντρικό του Αγίου Διονυσίου. Οι δυο σταθμοί αρχικά ήταν υπαίθριοι και δεν συνδέονταν με σιδηροδρομική γραμμή. Η γραμμή για να συνδεθούν περνούσε από το κέντρο της πόλης και κατασκευάστηκε το 1888, μετά από διαμάχες από τους κατοίκους και αλλαγή σχεδιασμού. Την ίδια χρονιά συνεχίστηκε η κατασκευή της σιδηροδρομικής γραμμής προς Πύργο, μέχρι την Κάτω Αχαΐα και η λειτουργία της ξεκίνησε το Δεκέμβριο του 1888, όπως και η επίσημη λειτουργία του σταθμού.. Μάλιστα, το πρώτο δρομολόγιο έγινε στις 15 Δεκεμβρίου 1888. Μέχρι την ένωση των γραμμών Πάτρας-Αθήνας και Πάτρας-Πύργου, μέσω του κέντρου της πόλης, ο σταθμός του Αγίου Ανδρέα ήταν ο κεντρικός σταθμός της πόλης προς Πύργο. Αργότερα αποτέλεσε σταθμό της ανενεργής πλέον μετρικής σιδηροδρομικής γραμμής Πάτρας-Κυπαρισσίας. 

## Ο σταθμός στον 21ο αιώνα
Το 2005 ο σταθμός έπαψε τη λειτουργία του εν αναμονή των έργων του ΟΣΕ και της νέας σιδηροδρομικής γραμμής από την Αθήνα προς τη βορειοδυτική Πελοπόννησο. Ξαναμπήκε ωστόσο σε λειτουργία το 2010 και εξυπηρετείται από τα τοπικά τρένα ανάμεσα στους σταθμούς *[[Σιδηροδρομικός σταθμός Άγιος Ανδρέας|Άγιο Ανδρέα]]* και *[[Σταθμός Άγιος Βασίλειος (Προαστιακός Πάτρας)|Άγιο Βασίλειο]]* της Γραμμής 1 του Προαστιακού Σιδηροδρόμου Πάτρας. Στις 29 Φεβρουαρίου 2020 ξεκίνησε να εξυπηρετείται και από τα δρομολόγια της Γραμμής 2 του Προαστιακού Σιδηροδρόμου Πάτρας από και προς την κωμόπολη της Κάτω Αχαΐας. Με την επανασύνδεση της Πάτρας με την Αθήνα το 2025, ο Άγιος Ανδρέας θα είναι σταθμός ανταπόκρισης της γραμμής προς τον Πύργο.

## Παραπομπές


Αγιος Ανδρεας
Αγιος Ανδρεας
Αγιος Ανδρεας
About Time

***About Time*** είναι ο τίτλος του ένατου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε το 1989 μέσω της δισκογραφικής εταιρείας "Chrysalis Records".
Το συγκρότημα γύρισε ένα βίντεο κλιπ για το κομμάτι "*Highway of Love*" στο Χόλιγουντ της Καλιφόρνια. Η περιοδεία για την προώθηση του δίσκου περιελάμβανε εμφανίσεις σε μεγάλα φεστιβάλ της Ευρώπης, σε μία εκ των οποίων έπαιξαν μπροστά σε 80.000 θεατές στο ανατολικό Βερολίνο.
Οι πωλήσεις του άλμπουμ ήταν χαμηλές, αφού έφθασε μόλις ως το # 120 του Billboard στις Ηνωμένες Πολιτείες.
Αυτός ήταν ο τελευταίος δίσκος των Ten Years After με τον Άλβιν Λι στην σύνθεση τους, αφού αποχώρησε από το συγκρότημα πριν την κυκλοφορία του "*[[Now (άλμπουμ των Ten Years After)|Now]]*" το 2004.

## Τραγούδια του δίσκου
**1. Highway of Love** *(Gould, Alvin Lee)* - 5:13
**2. Let's Shake It Up** *(Gould, Alvin Lee)* - 5:14
**3. I Get All Shook Up** *(Alvin Lee)* - 4:38
**4. Victim of Circumstance** *(Alvin Lee)* - 4:29
**5. Goin' to Chicago** *(Hinkley, Lee)* - 4:22
**6. Wild Is the River** *(Gould, Alvin Lee)* - 3:53
**7. Saturday Night** *(Gould, Alvin Lee)* - 4:06
**8. Bad Blood** *(Crooks, Lyons)* - 7:09
**9. Working in a Parking Lot** *(Crooks, Lyons, Nye)* - 4:52
**10. Outside My Window** *(Gould, Alvin Lee)* - 5:47
**11. Waiting for the Judgement Day** *(Gould, Alvin Lee)* - 4:30

## Θέσεις τσαρτ
***About Time*** *(άλμπουμ)*

***Επίσημη κυκλοφορία: [[Νοέμβριος]] [[1989]]***

## Τα μέλη των Ten Years After
Οι μουσικοί οι οποίοι ηχογράφησαν το "*About Time*" είναι οι εξής:
* **[[Άλβιν Λι]]** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

;*Γκεστ συμμετοχές*
* **Νικ Καρλς** - φωνητικά
* **Τζίμι Τζέιμισον** - φωνητικά

## Παραπομπές


## Πηγές
* Ten Years After - About Time | Songs, Reviews, Credits, Awards | AllMusic
* Ten Years After - About Time (Vinyl, LP, Album) at Discogs
* TEN YEARS AFTER 1989 - About Time

Κατηγορία:Δισκογραφία των Ten Years After
Κατηγορία:Άλμπουμ του 1989
La Carrera Panamericana

To ***La Carrera Panamericana*** βίντεο ενός αγώνα αυτοκινήτων με την ονομασία "Carrera Panamericana", ο οποίος λαμβάνει χώρα στο Μεξικό. Το σάουντρακ της ταινίας αποτελούνταν αποκλειστικά από μουσική των Pink Floyd, ενώ ο κιθαρίστας Ντέιβιντ Γκίλμορ, ο ντράμερ Νικ Μέισον και ο μάνατζερ του συγκροτήματος, Στιβ Ο'Ρουρκ, αγωνίστηκαν στην κούρσα.

Η μουσική που αποτελεί το σάουντρακ είναι ένας συνδυασμός παλιότερων τραγουδιών αλλά και νέων ηχογραφήσεων οι οποίες δημιουργήθηκαν για το συγκεκριμένο βίντεο. Δεν υπήρξε επίσημη κυκλοφορία σάουντρακ, αλλά τα τραγούδια υπάρχουν στο bootleg "*A Tree Full of Secrets*".

## Κατάλογος κομματιών
### Παλιότερες ηχογραφήσεις
1. ***Signs of Life*** (Gilmour, Ezrin)
2. ***Yet Another Movie*** (Gilmour, Leonard)
3. ***Sorrow*** (Gilmour)
4. ***One Slip*** (Gilmour, Manzanera)
5. ***Run Like Hell (live)*** (Gilmour, Waters)

### Νέες ηχογραφήσεις
1. ***Country Theme*** (Gilmour)
2. ***Small Theme*** (Gilmour)
3. ***Big Theme*** (Gilmour)
4. ***Carrera Slow Blues*** (Gilmour, Wright, Mason)
5. ***Mexico '78*** (Gilmour)
6. ***Pan Am Shuffle*** (Gilmour, Wright, Mason)

## Μουσικοί
Το "*La Carrera Panamericana*" ηχογραφήθηκε από τους εξής μουσικούς:
* **[[Ντέιβιντ Γκίλμορ]]** - φωνητικά, κιθάρα
* **[[Ρίτσαρντ Ράιτ]]** - φωνητικά, πλήκτρα
* **[[Νικ Μέισον]]** - τύμπανα, κρουστά

## Πηγές
* La Carrera Panamericana with Music by Pink Floyd | IMDB
* Pink Floyd - La Carrera Panamericana - Brain Damage
* Pink-Floyd-La-Carrera-Panamericana - The New York Times

Κατηγορία:Δισκογραφία των Pink Floyd
Σιδηροδρομικός Σταθμός Βόλου

Ο **Σιδηροδρομικός Σταθμός Βόλου** είναι σιδηροδρομικός σταθμός στον Βόλο της Μαγνησίας. Βρίσκεται μέσα στην πόλη, δίπλα στο λιμάνι. Ο σταθμός άνοιξε στις 22 Απριλίου 1884 από την εταιρεία Θεσσαλικών Σιδηροδρόμων και εξυπηρετείται από τα τοπικά τρένα προς τη Λάρισα. Τα εγκαίνια του σταθμού πραγματοποίησε ο βασιλιάς Γεώργιος Α΄. Σήμερα στο κτήριο πέρα από το σταθμό, στο πρώτο όροφο λειτουργεί και σιδηροδρομικό μουσείο.

## Αρχιτεκτονική
Το νεοκλασσικό κτήριο του σταθμού σχεδιάστηκε από τον Ιταλό αρχιτέκτονα Εβαρίστο ντε Κίρικο. Η μορφή του κτηρίου παραμένει η ίδια από τότε που κατασκευάστηκε, ενώ είναι ένα από τα λίγα κτήρια τα οποία διασώθηκαν από τους σεισμούς που έπληξαν το Βόλο κατά τη δεκαετία του 1950. Η στέγη του είναι δίρρικτη, ενώ διαθέτει ξύλινο περίγραμμα. Έξω από το σταθμό υπάρχει άγαλμα της θεάς Αθηνάς, έργο του Ιταλού γλύπτη G. Previsan.

## Yπηρεσίες

## Φωτοθήκη


Αρχείο:Volos.jpg|Το κτίριο του Σιδηροδρομικού Σταθμού Βόλου το 1990.
Αρχείο:06.11.92 Βόλος Vólos 5527 (5804232200).jpg|Ο σιδηροδρομικός σταθμός του Βόλου (1992).
Αρχείο:Σιδηροδρομικός σταθμός Βόλου 3601.jpg|Σιδηροδρομικός Σταθμός Βόλου (2017).
Αρχείο:Σιδηροδρομικός σταθμός Βόλου 3605.jpg|Σιδηροδρομικός Σταθμός Βόλου (2017).
Αρχείο:Σιδηροδρομικός σταθμός Βόλου - αποβάθρα 3610.jpg|Η πλατφόρμα του σιδηροδρομικού σταθμού Βόλου, το 2017.
Αρχείο:Άγαλμα Αθηνάς.jpg|Το άγαλμα της θεάς Αθηνάς, που κατασκευάστηκε το 1884 από τον Ιταλό γλύπτη G. Previsan (2018).


## Παραπομπές


## Εξωτερικοί σύνδεσμοι

* 

Βολος
Βολος
Γκερλίντε Καλτενμπρούνερ

Η **Γκερλίντε Καλτενμπρούνερ** (Gerlinde Kaltenbrunner) (γενν 13 Δεκεμβρίου 1970) είναι Αυστριακή ορειβάτις. Τον Αύγουστο του 2011 έγινε η δεύτερη γυναίκα ορειβάτις που κατέκτησε τις δεκατέσσερις κορυφές οκτώ χιλιάδων μέτρων και η πρώτη γυναίκα που το έπραξε χωρίς τη χρήση βοηθητικού οξυγόνου ή βαστάζους μεγάλων υψομέτρων.

## Ορειβασία
Το ενδιαφέρον της για την ορειβασία αναπτύχθηκε σε νεαρή ηλικία και στην ηλικία των 13 είχε ήδη ολοκληρώσει ορειβατικές περιηγήσεις στο τοπικό Στούρτσχαν. Συγχρόνως με την εκπαίδευσή της στη νοσηλευτική στη Βιέννη, συνέχισε να αναπτύσσει τις ικανότητές της συμμετέχοντας σε διάφορες περιηγήσεις με σκι, σε τουρνουά παγοαναρρίχησης και αναρρίχησης βράχου. Σε ηλικία 32 ετών η Γκερλίντε σκαρφάλωσε την τέταρτη «οκτάρα» διαδρομή της στο Νάνγκα Παρμπάτ και αποφάσισε να αφιερωθεί στην επαγγελματική ορειβασία

### Κορυφές 8.000 μ
Μαζί με την Εντούρνε Πασαμπάν είναι οι μόνες δύο γυναίκες που σκαρφάλωσαν τις 14εις οκτάρες, δεδομένου ότι αμφισβητήθηκε το ίδιο επίτευγμα της Ο Έουν-Σουν. Η Καλτενμπρούνερ σκαρφαλώνει χωρίς βοηθητικό οξυγόνο, κάτι που έκανε και στις 14εις κορυφές, όντας η μοναδική γυναίκα που έχει κατορθώσει τέτοιο επίτευγμα.

* 1998 &ndash; Τσο Ογιού
* 2001 &ndash; Μακαλού
* 2002 &ndash; Μανασλού
* 2003 &ndash; Νάνγκα Παρμπάτ
* 2004 &ndash; Αναπούρνα
* 2004 &ndash; Γκασερμπρούμ Α΄
* 2005 &ndash; Σισαπάνγκμα
* 2005 &ndash; Γκασερμπρούμ Β΄
* 2006 &ndash; Κανγκτσενγιούνγκα
* 2007 &ndash; Μπρόουντ Πικ
* 2008 &ndash; Νταουλαγκίρι
* 2009 &ndash; Λότσε
* 2010 &ndash; Έβερεστ
* 2011 &ndash; Κ2

Κατέκτησε το Μπρόουντ Πικ στις 12 Ιουλίου 2007, μαζί με την Εντούρνε Πασαμπάν. Στις 1 Μαΐου 2008, η Καλτεμπρούνερ έφτασε στην κορυφή του Νταουλαγκίρι, όπως και η Πασαμπάν, εγκαθιδρύοντας επίσημα ανταγωνισμό για το ποια γυναίκα θα κατάφερνε πρώτη να σκαρφαλώσει και τις 14εις «οκτάρες».

Στις 6 Αυγούστου 2010, ο Φρέντρικ Έρικσον προσπάθησε μαζί με την Καλτενμπρούνερ να φτάσει στην κορυφή του K2. Ο Έρικσον είχε πτώση χιλίων μέτρων και σκοτώθηκε. Η Καλτενμπρούνερ βλέποντας την πτώση του Έρικσον, εγκατέλειψε την προσπάθειά της. Η ορειβάτις απέτυχε στην κορυφή του Κ2 συνολικά 6 φορές πριν την επιτυχημένη ανάβαση στις 23 Αυγούστου 2011.

## Παραπομπές σημειώσεις


## Εξωτερικοί σύνδεσμοι

*Gerlinde Kaltenbrunners website (in German)

Κατηγορία:Αυστριακοί ορειβάτες
Κύπελλο ΟΥΕΦΑ 1990-1991

Το **Κύπελλο ΟΥΕΦΑ 1990-1991** κατέκτησε η ΦΚ Ιντερνατσιονάλε Μιλάνο κερδίζοντας σε διπλό τελικό τη ΑΣ Ρόμα.

## Πρώτος γύρος

|}
1 Το δεύτερο παιχνίδι έγινε μετά τη γερμανική ενοποίηση.

## Δεύτερος γύρος

|}

## Τρίτος γύρος

|}

## Προημιτελικοί

|}

## Ημιτελικοί

|}

## Τελικοί
### Πρώτος αγώνας

### Δεύτερος αγώνας

## Εξωτερικοί σύνδεσμοι
*1990–91 All matches UEFA Cup – season at UEFA website
*Official Site
*Results at RSSSF.com
* All scorers 1990–91 UEFA Cup according to protocols UEFA
*1990/91 UEFA Cup - results and line-ups (archive)

Κατηγορία:Κύπελλο ΟΥΕΦΑ
Αρνώ ντε Τορόζ

Ο **Αρνώ ντε Τορόζ**, (Διεθνώς: *Arnold of Torroja*, καταλανικά: *Arnau de Torroja*, γαλλικά: *Arnaud de Toroge*), ήταν ιππότης στον Μεσαίωνα στην περιοχή της Προβηγκίας. Εντάχθηκε στο Τάγμα του Ναού και διετέλεσε ένατος Μεγάλος Μάγιστρος του Τάγματος, διάδοχος του Οντόν ντε Σαιντ-Αμάν, από το 1180 μέχρι τον θάνατό του το 1184.

Τον διαδέχθηκε στο Τάγμα ο ιππότης Ζεράρ ντε Ριντφόρ.
μικρογραφία|καθόλου|150px|Το οικόσημο του Αρνώ ντε Τορόζ

## Δείτε επίσης
* Μεγάλοι Μάγιστροι των Ιπποτών του Ναού

## Παραπομπές


Κατηγορία:Ναΐτες Ιππότες
Κατηγορία:Καταλανοί ευγενείς
Ζεράρ ντε Ριντφόρ

Ο **Ζεράρ ντε Ριντφόρ**, (φλαμανδικά: *Geraard van Ruddervoorde*, προφ. Χεράαρντ φαν Ρούντερφόορντε, δεκαετία του 1140 – 1 Οκτωβρίου 1189) ήταν ιππότης φλαμανδικής καταγωγής, αξιωματούχος στο Βασίλειο της Ιερουσαλήμ. Εντάχθηκε στο Τάγμα του Ναού. Διετέλεσε δέκατος Μεγάλος Μάγιστρος (Grand Master) του Τάγματος, διάδοχος του Αρνώ ντε Τορόγ, από το 1184 μέχρι την εκτέλεσή του δια αποκεφαλισμού εν αιχμαλωσία το 1189.

Στο Τάγμα τον διαδέχθηκε ο ιππότης Ρομπέρ ντε Σαμπλέ.

## Δείτε επίσης
* Μεγάλοι Μάγιστροι των Ιπποτών του Ναού

## Παραπομπές


Κατηγορία:Ναΐτες Ιππότες
Οντόν ντε Σαιντ-Αμάν

Ο **Όντο ντε Σαιν Αμάντ**, (γαλλ. *Eudes de Saint-Amand* ή *Odo* ή *Odon*, ... – 9 Οκτωβρίου 1179), ήταν ιππότης στον Μεσαίωνα και αξιωματούχος στο Βασίλειο της Ιερουσαλήμ. Εντάχθηκε στο Τάγμα του Ναού. Διετέλεσε όγδοος Μεγάλος Μάγιστρος (Grand Master) του Τάγματος, διάδοχος του Φιλίπ ντε Μιγί, από το 1172 μέχρι τον εν αιχμαλωσία στη Δαμασκό θάνατό του το 1179.

**Μάχη του Μονζιζάρ:** 

Στις 25 Νοεμβρίου του 1177  ,στην μάχη του Μονζιζάρ,  ο Όντο με τους λιγοστούς ιππότες του ήταν η αιχμή του δόρατος της επίθεσης των δυνάμεων της Ιερουσαλήμ εναντίον της στρατιάς του Σαλαντίν. Σύμφωνα με τον Άγγλο χρονικογράφο Ralph of Diceto , η επίθεση των Ναϊτών Ιπποτών κέρδισε τη μάχη. 

Στο Τάγμα τον διαδέχθηκε ο ιππότης Αρνώ ντε Τορόγ.

## Δείτε επίσης
* Μεγάλοι Μάγιστροι των Ιπποτών του Ναού

## Παραπομπές


Κατηγορία:Ναΐτες Ιππότες
ΚΡ Ρέικιαβικ (ποδόσφαιρο)

:*Για τα υπόλοιπα αθλητικά τμήματα του συλλόγου, δείτε: [[ΚΡ Ρέικιαβικ]]*

Το **ποδοσφαιρικό τμήμα της ΚΡ Ρέικιαβικ** (ισλανδικά: *Knattspyrnudeild KR*) δημιουργήθηκε στις 16 Φεβρουαρίου του 1899. Αποτελεί την παλαιότερη και πιο επιτυχημένη ομάδα του ισλανδικού ποδοσφαίρου, έχοντας κερδίσει το Πρωτάθλημα ποδοσφαίρου Ισλανδίας 26 φορές, συμπεριλαμβανομένου του πρώτου πρωταθλήματος το 1912.

Είναι επίσης η πιο πετυχημένη ομάδα του ισλανδικού κυπέλλου με 13 τίτλους, συμπεριλαμβανομένου του πρώτου το 1960. Το 1964 έγινε η πρώτη ομάδα της χώρας που συμμετείχε στο ΟΥΕΦΑ Τσάμπιονς Λιγκ.

## Ιστορία
Η ΚΡ ιδρύθηκε στις 16 Φεβρουαρίου του 1899 από μία ομάδα νέων Ισλανδών, καθιστώντας τον παλαιότερο ποδοσφαιρικό σύλλογο στην Ισλανδία. Επίσης ήταν η μόνη ποδοσφαιρική ομάδα στο Ρέικιαβικ για μια δεκαετία, αλλά μόλις δημιουργήθηκαν άλλα σωματεία, ξεκίνησαν σχέδια για τη διεξαγωγή αγώνων. Η ΚΡ κέρδισε το εναρκτήριο πρωτάθλημα το 1912 μετά από αγώνα κατάταξης (play-off) με τη Φραμ.

## Τίτλοι
* **[[Πρωτάθλημα ποδοσφαίρου Ισλανδίας|Πρωταθλήματα Ισλανδίας]]: 26**
** 1912, 1919, 1926, 1927, 1928, 1929, 1931, 1932, 1934, 1941, 1948, 1949, 1950, 1952, 1955, 1959, 1961, 1963, 1965, 1968, 1999, 2000, 2002, 2003, 2011, 2013
* **[[Κύπελλο Ισλανδίας (ποδόσφαιρο ανδρών)|Κύπελλα Ισλανδίας]]: 14**
** 1960, 1961, 1962, 1963, 1964, 1966, 1967, 1994, 1995, 1999, 2008, 2011, 2012, 2014
* **Ισλανδικά Λιγκ Καπ: 8**
** 1998, 2001, 2005, 2010, 2012, 2016, 2017, 2019
* **Ισλανδικά Σούπερ Καπ: 4**
** 1969, 1996, 2003, 2012
* **Ατλαντικό κύπελλο: 1**
** 2003

## Ευρωπαϊκή πορεία

### Συγκεντρωτικά

## Παραπομπές


## Εξωτερικοί σύνδεσμοι
* Επίσημη Ιστοσελίδα
* Επίσημη Ιστοσελίδα (Ποδοσφαιρικό τμήμα)
* Adobe Illustrator (.ai) version of the logo
* Icelandic Supporter Website 
* Icelandic Supporter Website

Κατηγορία:ΚΡ Ρέικιαβικ
Κατηγορία:Ιδρύσεις ποδοσφαιρικών ομάδων το 1899
Κατηγορία:Ποδοσφαιρικές ομάδες Ισλανδίας
Τζακ Ρόντγουελ

Ο **Τζακ Ρόντγουελ** (*Jack Christian Rodwell*, 11 Μαρτίου 1991) είναι Άγγλος διεθνής ποδοσφαιριστής που αγωνίζεται για την Σάντερλαντ.

## Βιογραφία
Ο Ρόντγουελ εντάχθηκε στην ακαδημία της Έβερτον στην ηλικία των επτά, και το 2007 έκανε το ντεμπούτο του με την πρώτη ομάδα. Μετά από πέντε χρόνια στην Έβερτον, το 2012 εξασφάλισε μεταγραφή στην πρωταθλήτρια της Πρέμιερ Λιγκ, Μάντσεστερ Σίτι. Ενώ το 2014, μετεγγράφηκε στην ομάδα της Σάντερλαντ.

Ο Ρόντγουελ έχει εκπροσωπήσει την Αγγλία σε όλα τα επίπεδά των εθνικών ομάδων της από την ομάδα κάτω των 16, μέχρι την πρώτη ομάδα.

## Υποσημειώσεις


## Εξωτερικοί σύνδεσμοι

*Προφίλ του Τζακ Ρόντγουελ στο the Football Association
*
*
*

Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σάντερλαντ ΑΦΚ
Ρομπέρ ντε Σαμπλέ

Ο **Ρομπέρ ντε Σαμπλέ**, (*Robert IV de Sablé*, 1150 - 30 Σεπτεμβρίου 1193) ήταν ιππότης στον Μεσαίωνα, αξιωματούχος στο Βασίλειο της Ιερουσαλήμ. Εντάχθηκε στο Τάγμα του Ναού. Διετέλεσε ενδέκατος Μεγάλος Μάγιστρος (Grand Master) του Τάγματος, διάδοχος του Ζεράρ ντε Ριντφόρ, από το 1189 μέχρι τον θάνατό του το 1193.

Ο Ρομπέρ είχε πολύ καλές σχέσεις με τον Ριχάρδο τον Λεοντόκαρδο, βασιλιά της Αγγλίας από το 1189 έως το 1199 ως Ριχάρδος Ι . Το 1190 ο τελευταίος έχρισε τον Ρομπέρ διοικητή του βασιλικού στόλου ( ο οποίος μετέφερε στρατεύματα κατά τη Τρίτη Σταυροφορία) . Επίσης ο Ρομπέρ είχε καίριο ρόλο στης διαπραγματεύσεις μεταξύ του Ριχάρδου και του Τανκρέδου ,βασιλιά της Σικελίας,  όταν ο στόλος βρισκόταν εκεί. 

Στο Τάγμα τον διαδέχθηκε ο ιππότης Ζιλμπέρ Οράλ.

## Δείτε επίσης
* Μεγάλοι Μάγιστροι των Ιπποτών του Ναού

## Παραπομπές

Κατηγορία:Ναΐτες Ιππότες